ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ વિખ્યાત લેખક પ્રોફેસર જી. વેંકટસુબ્બૈયાના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા લેખક પ્રોફેસર જી. વેંકટસુબ્બૈયાના નિધન પર દુઃખ વ્યક્ત કર્યું છે.
એક ટવીટમાં પ્રધાનમંત્રીએ કહ્યું કે, "પ્રોફેસર જી. વેંકટસુબ્બૈયાના નિધનથી કન્નડ સાહિત્યમાં એક મોટી ખોટ પડી ગઈ છે. તેઓ એક વિખ્યાત લેખક અને વિચારક હતા, જેમણે કન્નડને લોકપ્રિય બનાવવા માટે ઘણા પ્રયત્નો કર્યા. તેઓ તેમના કામ પ્રત્યે વફાદાર હતા અને ઘણા યુવાનોને પ્રેરણા આપી રહ્યા હતા. "તેમના પરિવાર અને પ્રશંસકો પ્રત્યે સંવેદના. ઓમ શાંતિ."
SD/GP
(Visitor Counter : 70
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ્સ:
સક્રિય કેસોની સરખામણીએ સાજા થયેલા લોકોનો આંકડો અંદાજે 1.6 લાખ વધારે;
દર્દીઓ સાજા થવાનો દર 60.81% નોંધાયો; 95 લાખથી વધુ સેમ્પલનું પરીક્ષણ કરવામાં આવ્યું
કોવિડ-19માં દૈનિક દર્દીઓ સાજા થવાની સંખ્યામાં ઝડપી અને સતત વધારો થઇ રહ્યો છે. કોવિડ-19 બીમારીમાંથી સાજા થયેલા લોકોની સંખ્યા સક્રિય કેસોની સરખામણીએ 1,58,793 વધારે નોંધાઇ છે. આના પરિણામે, દેશમાં કોવિડ-19માંથી દર્દીઓ સાજા થવાનો દર વધીને 60.81% નોંધાયો છે.
છેલ્લા 24 કલાક દરમિયાન, કુલ 14,335 દર્દીઓ કોવિડ-19માંથી સાજા થઇ ગયા છે. આ સાથે દેશમાં કુલ 3,94,226 દર્દીઓ કોરોનામાંથી સાજા થઇ ગયા છે. હાલમાં સમગ્ર દેશમાં, કોવિડ-19ના 2,35,433 સક્રિય કેસ છે અને તમામને તબીબી દેખરેખ હેઠળ રાખવામાં આવ્યા છે.
દેશમાં કોવિડના પરીક્ષણ માટે લેબોરેટરીના નેટવર્કમાં સતત વિસ્તરણ કરવામાં આવી રહ્યું હોવાથી આ શક્ય બન્યું છે. ભારતમાં અત્યારે સરકારી ક્ષેત્રની 780 લેબોરેટરી અને ખાનગી ક્ષેત્રની 307 લેબોરેટરીઓ સાથે કોવિડ-19ના પરીક્ષણ માટે કુલ 1087 લેબોરેટરીઓ ઉપલબ્ધ છે.
છેલ્લા 24 કલાકમાં દેશમાં 2,42,383 સેમ્પલનું કોવિડ-19 માટે પરીક્ષણ કરવામાં આવ્યું હતું. આ સાથે, દેશમાં અત્યાર સુધીમાં થયેલા કુલ પરીક્ષણનો આંકડો વધીને 95,40,132 સુધી પહોંચી ગયો છે.
GP/DS
(
પ્રધાનમંત્રીનું કાર્યાલય
પ્રધાનમંત્રી 26 જૂનને શુક્રવારના રોજ 'આત્મનિર્ભર ઉત્તરપ્રદેશ રોજગાર અભિયાન'નો પ્રારંભ કરશે
કોવિડ-19 મહામારીના કારણે સામાન્ય અને ખાસ કરીને વિસ્થાપિત શ્રમિકોના કાર્યદળ પર ખૂબ જ વિપરિત અસર પડી છે. કેટલાક રાજ્યોમાં ઘણી મોટી સંખ્યામાં વિસ્થાપિત શ્રમિકો તેમના વતનમાં પરત આવ્યા છે. આ કારણે કોવિડ-19નો ચેપ વધુ ફેલાવાના પડકારની સાથે સાથે, વતન પરત આવેલા આવા વિસ્થાપિત શ્રમિકો તેમજ ગ્રામીણ કામદારોને પાયાની સુવિધાઓ પૂરી પાડવાના તેમજ આજીવિકાના વિવિધ માધ્યમો ઉપલબ્ધ કરાવવાના પડકારો પણ ઉભા થયા છે. ભારત સરકારે વિવિધ ક્ષેત્રોને વેગ આપવા માટે આત્મનિર્ભર ભારત પેકેજની જાહેરાત કરી છે. દેશમાં પછાત પ્રદેશોમાં ઇન્ફ્રાસ્ટ્રક્ચરનું સર્જન કરવાની સાથે સાથે મોટી સંખ્યામાં આવા લોકો માટે રોજગારીનું સર્જન કરવાના ઉદ્દેશ સાથે 20 જૂન 2020ના રોજ ગરીબ કલ્યાણ રોજગાર અભિયાનનો આરંભ કરવામાં આવ્યો છે.
ઉત્તરપ્રદેશમાં, અંદાજે 30 લાખ વિસ્થાપિત શ્રમિકો દેશના વિવિધ ભાગોમાંથી પરત આવ્યા છે. ઉત્તરપ્રદેશના 31જિલ્લામાં અંદાજે 25,000થી વધુ પરત આવેલા વિસ્થાપિત શ્રમિકો છે. આમાં પાંચ મહત્વાકાંક્ષી જિલ્લાનો પણ સમાવેશ થાય છે. ઉત્તરપ્રદેશ સરકારે ઉદ્યોગો અને અન્ય સંગઠનો સાથે ભાગીદારી કરીને અનોખી "આત્મનિર્ભર ઉત્તરપ્રદેશ રોજગાર અભિયાન” પહેલ તૈયાર કરી છે જે ભારત સરકાર અને રાજ્ય સરકારો દ્વારા હાથ ધરવામાં આવેલા કાર્યક્રમો જેવી જ છે. આ અભિયાનમાં લોકોને રોજગારી પૂરી પાડવી, સ્થાનિક ઉદ્યોગોને પ્રોત્સાહન આપવું અને રોજગારીની તકો પૂરી પાડવા માટે ઔદ્યોગિક સંગઠનો તેમજ અન્ય સંગઠનો સાથે ભાગીદારી કરવી વગેરે પર વિશેષ ધ્યાન કેન્દ્રિત કરવામાં આવ્યું છે.
પ્રધાનમંત્રી શ્રી નરેન્દ્ર મોદી દ્વારા 26 જૂન 2020ને શુક્રવારના રોજ સવારે 11 કલાક વીડિયો કોન્ફરન્સના માધ્યમથી આ અભિયાનનો શુભારંભ કરવામાં આવશે. ઉત્તરપ્રદેશના મુખ્યમંત્રી પણ આ પ્રસંગે ઉપસ્થિત રહેશે. વધુમાં, ઉત્તરપ્રદેશના સંબંધિત મંત્રાલયોના મંત્રીઓ પણ આ વર્ચ્યુઅલ પ્રારંભ કાર્યક્રમમાં ભાગ લેશે. પ્રધાનમંત્રી ઉત્તરપ્રદેશના છ જિલ્લાના ગામવાસીઓ સાથે વાર્તાલાપ કરશે. ઉત્તરપ્રદેશના તમામ જિલ્લાના ગામડાંઓ સામાન્ય સેવા કેન્દ્રો અને કૃષિ વિજ્ઞાન કેન્દ્રોના માધ્યમથી આ કાર્યક્રમમાં ભાગ લેશે અને આ સમયે કોવિડ-19 મહામારીને ધ્યાનમાં રાખીને સામાજિક અંતરના તમામ માપદંડોનું ચુસ્ત પાલન કરવામાં આવશે.
GP/DS
(
પ્રધાનમંત્રીનું કાર્યાલય
પીએમએ સ્ટીલ ઓથોરિટી ઓફ ઈન્ડિયાની પ્રશંસા કરી
પ્રધાનમંત્રી શ્રી નરેન્દ્ર મોદીએ જાન્યુઆરી 2023માં ઈતિહાસમાં હોટ મેટલ, ક્રૂડ સ્ટીલ અને સેલેબલ સ્ટીલનું સૌથી વધુ માસિક ઉત્પાદન હાંસલ કરવા બદલ સ્ટીલ ઓથોરિટી ઑફ ઈન્ડિયા લિમિટેડની પ્રશંસા કરી છે.
સ્ટીલ મંત્રાલયના ટ્વીટનો જવાબ આપતા પ્રધાનમંત્રીએ ટ્વીટ કર્યું;
"આત્મનિર્ભર ભારત માટે મહત્વપૂર્ણ ક્ષેત્રના પ્રોત્સાહક સમાચાર."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કોવિડ-19 રસી વિકસાવવા અને ઉત્પાદન પર કાર્યરત ત્રણ ટીમો સાથે સંવાદ કર્યો
પ્રધાનમંત્રીએ સોમવારે કોવિડ-19 માટે રસી વિકસાવવા અને તેના ઉત્પાદન પર કામ કરતી 3 ટીમો સાથે વર્ચ્યુઅલ મીટિંગ કરી હતી. આ ટીમ પુણેની જેનોવા બાયોફર્માસ્યુટિકલ્સ લિમિટેડ, હૈદરાબાદની બાયોલોજિકલ ઇ લિમિટેડ અને ડો રેડ્ડિઝ લેબોરેટરીઝ લિમિટેડની હતી.
પ્રધાનમંત્રીએ આ કંપનીઓમાં વૈજ્ઞાનિકો દ્વારા કોવિડ -19નો સામનો કરવા માટે રસી વિકસાવીને નિરાકરણ લાવવાના પ્રયાસોની પ્રશંસા કરી. રસી વિકાસ માટે વિવિધ મંચની સંભાવનાઓ વિશે પણ ચર્ચા કરી હતી.
પ્રધાનમંત્રીએ કંપનીઓને નિયમન પ્રક્રિયાઓ અને સંબંધિત બાબતો અંગેના તેમના સૂચનો અને વિચારો આપવા જણાવ્યું હતું. તેમણે એમ પણ સૂચવ્યું કે રસી અને તેની અસરકારકતા વગેરે જેવી સામાન્ય બાબતો વિશે સામાન્ય લોકોને માહિતગાર કરવા માટે વધારાના પ્રયત્નો કરવા જોઈએ. રસી પહોંચાડવાના સંદર્ભમાં લોજિસ્ટિક્સ, પરિવહન, કોલ્ડ ચેઇન વગેરે બાબતો અંગે પણ ચર્ચા કરવામાં આવી હતી.
ચર્ચાધીન તમામ ઉત્પાદકતાની રસી અજમાયશના વિભિન્ન તબક્કે છે અને વિગતવાર આંકડાકીય માહિતી અને પરિણામો આવતા વર્ષના પ્રારંભમાં અપેક્ષિત છે.
પ્રધાનમંત્રીએ સંબંધિત તમામ વિભાગોને ઉત્પાદકો સાથે જોડાવા અને તે બાબતોને આવરીને તેનું નિરાકરણ લાવવાની સલાહ આપી હતી જેથી દેશ અને સમગ્ર વિશ્વની જરૂરિયાતોને પહોંચી વળવા આ કંપનીઓ દ્વારા કરવામાં આવેલા પ્રયત્નો ફળશ્રુતિ પામે.
SD/GP/BT
(
રેલવે મંત્રાલય
ભારતીય રેલવેએ માહિતી તથા રેલવે વહીવટીતંત્ર અને સાધારણ જનતા વચ્ચે માહિતી અને સૂચનોના સતત પ્રસારને સુનિશ્ચિત કરવા બોર્ડ કન્ટ્રોલ સેલ શરૂ કર્યું
બંને 138 અને 139 તેમજ સોશિયલ મીડિયા સેલ પ્રશ્નોનો જવાબ આપવા, સહાય પ્રદાન કરવા  તથા રેલવે ગ્રાહકો અને અન્ય પ્રસ્તુત માહિતી પ્રસાર માટે સતત સજ્જ
કોવિડ-19 ઇન્ફેક્શનની અસરને નિયંત્રણમાં રાખવાના એના પ્રયાસના ભાગરૂપે ભારતીય રેલવેએ ભારતમાં 21 દિવસના સંપૂર્ણ લૉકડાઉન દરમિયાન રેલવેના ગ્રાહકો અને અન્ય બાબતો સાથે સંબંધિત માહિતી પૂરી પાડવા, પ્રશ્રોના જવાબ આપવા તથા પ્રસ્તુત માહિતીઓના પ્રસાર માટે બે 24 કલાકની હેલ્પલાઇન 138 અને 139 કાર્યરત કરી છે.
139 માધ્યમથી પ્રદાન થતી કોલ સેન્ટર આધારિત અને આઈવીઆરએસ સેવાઓ ઉપરાંત 138 નંબરનો ઉપયોગ કરવાનો વિચાર ભારતીય રેલવે દ્વારા દ્વારા આખા દેશમાં પોતાના ગ્રાહકોની મોટી સંખ્યા સુધી બિનરેલવે સાથે સંબંધિત પ્રશ્ન, વિશેષ સ્વરૂપે કોવિડ-19 સાથે સંબંધિત ફક્ત સ્થાનિક ભાષાની જાણકારી રાખતી વ્યક્તિઓ તરફ લઈ શકે છે. એટલે માગવામાં આવેલી જાણકારી સ્થાનિક અને પ્રાદેશિક ભાષાઓમાં ઉપલબ્ધ થશે.
ભારતીય રેલવે દ્વારા રેલવે વહીવટીતંત્ર અને સામાન્ય લોકો વચ્ચે સૂચના અને સૂચનોનાં સતત પ્રવાહને સુનિશ્ચિત કરવા માટે રેલવે બોર્ડ કન્ટ્રોલ સેલ ખોલવામાં આવ્યું છે. આ નિયંત્રણ કાર્યાલય 24 કલાક કામ કરશે અને એક નિર્દેશક સ્તરના અધિકાર દ્વારા સંચાલિત થશે. આ કેન્દ્રીકૃત રેલવે હેલ્પલાઇન 139 અને વિકેન્દ્રીકૃત રેલવે હેલ્પલાઇન 138 પર પ્રાપ્ત કોલનું ધ્યાન રાખશે. આ ઉપરાંત સોશિયલ મીડિયા, ખાસ કરીને ટ્વીટર ટ્રેન્ડીંગ પર નજર રાખવા ઉપરાંત રેલવે ગ્રાહકો અને અન્ય લોકો દ્વારા અન્ય કોઈ પણ પ્રકારની મુશ્કેલીઓમાં સંચાર કરવા અને એ મુશ્કેલી ઓછી કરવા સમયસર કાર્યવાહી કરવા કામ કરવું પડશે. આ ઉપરાંત ફરિયાદો, સૂચનો કે પ્રશ્નોને railmadad@rb.railnet.gov.in પર પણ મોકલી શકાય છે.
જ્યારે અત્યારે 139 કેન્દ્ર સ્વરૂપે કામ કરવાનું ચાલુ રાખશે, ત્યારે 138 એક હેલ્પલાઇન નંબર છે, જે કોલ કરનારને સીધો સ્થાનિક રેલવે ડિવિઝન સુધી લઈ જશે, જેની પાસેથી એને સ્થાનિક અને પ્રાદેશિક જાણકારીની અપડેટ પ્રદાન કરી શકાશે. 138 અને 139 બંનેની સાથે સાથે સોશિયલ મીડિયા સેલ દ્વારા પૂછપરછનો જવાબ આપવા, સહાયતા પ્રદાન કરવા  અને રેલવે ગ્રાહકો અને અન્ય લોકોને પ્રાસંગિક જાણકારી પ્રસારિત કરવા માટે 24 કલાક કામ કરવામાં આવશે. સૂચનોનો પણ સ્વીકાર કરવામાં આવશે. હેલ્પલાઇન કર્મચારીઓની પાસે રિફંડ, રાજ્ય/જિલ્લા/રેલવે ચિકિત્સા સુવિધાઓ અને કોવિડ-19ની જાણકારી મેળવવા અને સહાયતા પ્રદાન કરવા માટે સ્થાનિક/પ્રાદેશિક/રાષ્ટ્રીય હેલ્પલાઇન નંબરો જેવા વિષયોની લેટેસ્ટ જાણકારી હશે.
(Visitor Counter : 106
નવા અને નવીનીકરણીય ઉર્જા મંત્રાલય
કેબિનેટે નવી અને નવીનીકરણીય ઉર્જા મંત્રાલય , ભારત અને આંતરરાષ્ટ્રીય પુનઃપ્રાપ્ય ઉર્જા એજન્સી  વચ્ચે વ્યૂહાત્મક ભાગીદારી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને નવી અને નવીનીકરણીય ઉર્જા મંત્રાલય , ભારત સરકાર અને આંતરરાષ્ટ્રીય પુનઃપ્રાપ્ય ઉર્જા એજન્સી  વચ્ચે હસ્તાક્ષર કરાયેલ વ્યૂહાત્મક ભાગીદારી કરારથી માહિતગાર કરવામાં આવ્યા હતા. આ કરાર પર જાન્યુઆરી 2022માં હસ્તાક્ષર કરવામાં આવ્યા હતા.
કરારનો ઉદ્દેશ્ય ભારતમાં નવીનીકરણીય ઉર્જા પર આધારિત ગ્રીન એનર્જી સંક્રમણ અંગે મહત્વાકાંક્ષા, નેતૃત્વ અને જ્ઞાનને આગળ વધારવાનો છે. આ કરાર ભારતના ઉર્જા સંક્રમણના પ્રયાસોને મદદ કરશે અને વિશ્વને જળવાયુ પરિવર્તન સામે લડવામાં પણ મદદ કરશે.
વ્યૂહાત્મક ભાગીદારી કરારમાં પરિકલ્પના કરાયેલા સહયોગના ક્ષેત્રો ભારતને 2030 સુધીમાં સ્થાપિત બિન-અશ્મિભૂત ઇંધણ વીજળી ક્ષમતાના 500 GW ના મહત્વાકાંક્ષી લક્ષ્યાંકને હાંસલ કરવામાં મદદ કરશે. આ બદલામાં આત્મનિર્ભર ભારતને પ્રોત્સાહન આપશે.
કરારની મુખ્ય લાક્ષણિકતાઓમાં નીચેના ક્ષેત્રોમાં ઉન્નત સહકારનો સમાવેશ થાય છે:
- રિન્યુએબલ એનર્જી અને ક્લીન એનર્જી ટેક્નોલોજી પર ભારત તરફથી જ્ઞાનની વહેંચણીની સુવિધા
- લાંબા ગાળાના ઉર્જા આયોજન પર ભારતના પ્રયાસોને સમર્થન આપવું
- ભારતમાં નવીનતાના વાતાવરણને મજબૂત કરવા માટે સહયોગ
- ઉત્પ્રેરક વિકાસ અને ગ્રીન હાઇડ્રોજનની જમાવટ દ્વારા ખર્ચ-અસરકારક ડીકાર્બોનાઇઝેશન તરફ આગળ વધવું.
આમ, વ્યૂહાત્મક ભાગીદારી કરાર ભારતના ઉર્જા સંક્રમણના પ્રયાસોને મદદ કરશે અને વિશ્વને આબોહવા પરિવર્તન સામે લડવામાં પણ મદદ કરશે.
SD/GP
(Visitor Counter : 130
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 177.44 કરોડને પાર
છેલ્લા ચોવીસ કલાકમાં 24.05 લાખ ડોઝ આપવામાં આવ્યા
સાજા થવાનો દર હાલમાં 98.54%
છેલ્લા 24 કલાકમાં 10,273 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર 
છેલ્લા 24 કલાકમાં 24.05 લાખ  રસી ડોઝના વહીવટ સાથે, ભારતનું કોવિડ -19 રસીકરણ કવરેજ 177.44 કરોડ ના સીમાચિહ્ન આંકને વટાવી ગયું છે. જે 2,03,29,297 સત્રો દ્વારા પ્રાપ્ત થયું છે.આજે સવારે 7 વાગ્યાના કામચલાઉ ડેટા મુજબ સંચિત આંકડાની માહિતીમાં નીચેની બાબતોનો સમાવેશ થાય છેઃ
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,01,503
|
|
બીજો ડોઝ
|
|
99,66,035
|
|
સાવચેતી ડોઝ
|
|
41,68,019
|
|
FLWs
|
|
પ્રથમ ડોઝ
|
|
1,84,09,384
|
|
બીજો ડોઝ
|
|
1,74,40,209
|
|
સાવચેતી ડોઝ
|
|
61,99,347
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
5,47,63,188
|
||
|
બીજો ડોઝ
|
|
2,73,46,818
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,16,99,378
|
|
બીજો ડોઝ
|
|
44,36,01,848
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,22,56,014
|
|
બીજો ડોઝ
|
|
18,00,16,293
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,63,96,009
|
|
બીજો ડોઝ
|
|
11,21,33,974
|
|
સાવચેતી ડોઝ
|
|
96,10,110
|
|
સાવચેતી ડોઝ
|
|
1,99,77,476
|
|
કુલ
|
|
1,77,44,08,129
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 20,439 દર્દીઓ સાજા થઇ ગયા છે અને છેલ્લા 24 કલાકમાં વધુ 4,22,90,921 દર્દીઓ સાજા થયા છે.
આના કારણે એકંદરે સાજા થવાનો દર 98.54% થયો છે.
છેલ્લા 24 કલાકમાં ભારતમાં દૈનિક 10,273 નવા કેસ નોંધાયા છે.
સક્રિય કેસનું ભારણ હાલમાં 1,11,472. હાલમાં સક્રિય કેસો દેશના કુલ પોઝિટિવ કેસોના 0.26% છે,
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 10,22,204 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 76.67 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે. સાપ્તાહિક પોઝિટીવિટી દર હાલમાં 1.26% છે, જ્યારે દૈનિક પોઝિટીવિટી દર આજે 1.00% નોંધાયો છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 179
પર્યાવરણ અને વન મંત્રાલય
કેબિનેટે ભારત અને નેપાળ વચ્ચે જૈવવિવિધતા સંરક્ષણના ક્ષેત્રમાં એક એમઓયુ પર હસ્તાક્ષરને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નેપાળ સરકાર સાથે જૈવવિવિધતા સંરક્ષણના એમઓયુ પર હસ્તાક્ષર કરવા માટે પર્યાવરણ, વન અને આબોહવા પરિવર્તન મંત્રાલયના પ્રસ્તાવને, જંગલો, વન્યજીવન, પર્યાવરણ, જૈવવિવિધતા સંરક્ષણ અને આબોહવા પરિવર્તનના ક્ષેત્રમાં સહકાર, કોરિડોર અને એકબીજા સાથે જોડાયેલા વિસ્તારોની પુનઃસ્થાપના અને બંને દેશો વચ્ચે જ્ઞાન અને શ્રેષ્ઠ પ્રથાઓ વહેંચવા સહિત આ સંકલનને મજબૂત અને વધારવાના હેતુથી મંજૂરી આપી છે.
આ એમઓયુ પક્ષો વચ્ચે જંગલો, વન્યજીવન, પર્યાવરણ, જૈવવિવિધતા સંરક્ષણ અને આબોહવા પરિવર્તનના ક્ષેત્રે સહકારને પ્રોત્સાહન આપવામાં મદદ કરશે, જેમાં કોરિડોર અને એકબીજા સાથે જોડાયેલા વિસ્તારોની પુનઃસ્થાપન અને જ્ઞાન અને શ્રેષ્ઠ પ્રથાઓના આદાનપ્રદાનનો સમાવેશ થાય છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ નવા AIIMSની અસર પર એક થ્રેડ શેર કર્યો
પ્રધાનમંત્રી શ્રી નરેન્દ્ર મોદીએ કેન્દ્રીય રાજ્ય પ્રધાન, શ્રી નિસિથ પ્રામાણિક દ્વારા એક ટ્વીટ થ્રેડ શેર કર્યો છે જેમાં પશ્ચિમ બંગાળનું ઉદાહરણ ટાંકવામાં આવ્યું છે, આ થ્રેડ સમગ્ર ભારતમાં વધુ AIIMS સાથે મળતા ફાયદાઓને પ્રકાશિત કરે છે.
પ્રધાનમંત્રીએ ટ્વીટ કર્યું:
"પશ્ચિમ બંગાળના ઉદાહરણને ટાંકીને, આ થ્રેડ સમગ્ર ભારતમાં વધુ AIIMS સાથે આવતા લાભોને પ્રકાશિત કરે છે.
જોડાયેલ નોંધ પર, અમારી સરકાર મેડિકલ કોલેજોની સંખ્યા વધારી રહી છે અને સ્થાનિક ભાષાઓમાં દવાનો અભ્યાસ કરી શકાય તે પણ સુનિશ્ચિત કરી રહી છે. આ લોકોને મદદ કરે છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
રેલ્વે માટે ₹2.40 લાખ કરોડનો અત્યાર સુધીનો સૌથી વધુ મૂડી ખર્ચ
100 જટિલ ટ્રાન્સપોર્ટ ઇન્ફ્રાસ્ટ્રક્ચર પ્રોજેક્ટ્સ ઓળખાયા
ઈન્ફ્રાસ્ટ્રક્ચરની સુમેળભરી માસ્ટર લિસ્ટની નિષ્ણાત સમિતિ દ્વારા સમીક્ષા કરવામાં આવશે
ઈન્ફ્રાસ્ટ્રક્ચર અને ઉત્પાદક ક્ષમતામાં રોકાણ વૃદ્ધિ અને રોજગાર પર મોટી ગુણક અસર કરે છે. રોગચાળાના શાંત સમયગાળા પછી, ખાનગી રોકાણો ફરીથી વધી રહ્યા છે. કેન્દ્રીય નાણા અને કોર્પોરેટ બાબતોના મંત્રી શ્રીમતી નિર્મલા સીતારમણે આજે સંસદમાં રજૂ કરેલા કેન્દ્રીય બજેટ ભાષણ 2023-24માં આનો ઉલ્લેખ કરવામાં આવ્યો હતો.
રેલવે
નાણામંત્રીએ જણાવ્યું કે રેલવે માટે ₹2.40 લાખ કરોડનો મૂડી ખર્ચ પૂરો પાડવામાં આવ્યો છે. અત્યાર સુધીનો આ સૌથી વધુ ખર્ચ 2013-14માં કરવામાં આવેલા ખર્ચ કરતાં લગભગ 9 ગણો છે.
લોજિસ્ટિક્સ અને પ્રાદેશિક કનેક્ટિવિટી
બંદરો, કોલસો, સ્ટીલ, ખાતર અને ખાદ્યાન્ન ક્ષેત્રો માટે છેલ્લા અને પ્રથમ માઈલની કનેક્ટિવિટી માટે સો જટિલ પરિવહન માળખાકીય પ્રોજેક્ટની ઓળખ કરવામાં આવી છે. ખાનગી સ્ત્રોતોમાંથી ₹15,000 કરોડ સહિત ₹75,000 કરોડના રોકાણ સાથે તેમને પ્રાથમિકતા પર લેવામાં આવશે. નાણામંત્રીએ વધુમાં જણાવ્યું હતું કે પ્રાદેશિક હવાઈ જોડાણ સુધારવા માટે પચાસ વધારાના એરપોર્ટ, હેલીપોર્ટ, વોટર એરોડ્રોમ અને એડવાન્સ લેન્ડિંગ ગ્રાઉન્ડને પુનર્જીવિત કરવામાં આવશે.
ઇન્ફ્રાસ્ટ્રક્ચરની સુમેળભરી માસ્ટર સૂચિ
શ્રીમતી સીતારમણે એ પણ ઉલ્લેખ કર્યો છે કે એક નિષ્ણાત સમિતિ ઇન્ફ્રાસ્ટ્રક્ચરની હાર્મોનાઇઝ્ડ માસ્ટર લિસ્ટની સમીક્ષા કરશે. સમિતિ અમૃત કાલ માટે યોગ્ય વર્ગીકરણ અને ફાઇનાન્સિંગ ફ્રેમવર્કની ભલામણ કરશે.
YD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 158
પ્રધાનમંત્રીનું કાર્યાલય
આંતરરાષ્ટ્રીય નર્સ દિવસ પર, પ્રધાનમંત્રીએ આપણી પૃથ્વીને સ્વસ્થ રાખવામાં તેમની મહત્વપૂર્ણ ભૂમિકા માટે નર્સોની પ્રશંસા કરી
પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય નર્સ દિવસ પર આપણી પૃથ્વીને સ્વસ્થ રાખવામાં મહત્વની ભૂમિકા માટે નર્સોની પ્રશંસા કરી છે.
પ્રધાનમંત્રીએ ટ્વીટ કર્યું;
"આપણી પૃથ્વીને સ્વસ્થ રાખવામાં નર્સો મહત્વની ભૂમિકા ભજવે છે. તેમનું સમર્પણ અને કરુણા અનુકરણીય છે. આંતરરાષ્ટ્રીય નર્સ દિવસ એ અત્યંત પડકારજનક પરિસ્થિતિઓમાં પણ તેમના અસાધારણ કાર્ય માટે તમામ નર્સિંગ સ્ટાફની આપણી પ્રશંસાને પુનરાવર્તિત કરવાનો દિવસ છે."
SD/GP/NP
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 38.86 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી પણ 1.54 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 38.86 કરોડ  થી વધુ રસી પૂરી પાડી છે અને બીજા 63,84,230 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 37,31,88,834 રસી  થયો છે.
હાલમાં, કોવિડ-19 રસીના 1.54 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 200
નાણા મંત્રાલય
આવકવેરા વિભાગે આવકવેરા સાથે સંબંધિત રૂ. 5 લાખ સુધીનાં તમામ રિફંડની ચૂકવણી કરવાનો નિર્ણય લીધો; આશરે 14 લાખ કરદાતાઓને લાભ થશે
જીએસટી અને કસ્ટમના તમામ રિફંડ ચૂકવવા મંજૂરી; એમએસએમઈ સહિત આશરે 1 લાખ કંપનીઓને લાભ થશે
તાત્કાલિક ધોરણે રૂ. 18,000 કરોડનું કુલ રિફંડ આપવાની મંજૂરી
કોવિડ-19ને પગલે ઊભી થયેલી સ્થિતિનાં સંદર્ભમાં તથા વ્યાવસાયિક કંપનીઓ અને વ્યક્તિઓને તાત્કાલિક ધોરણે રાહત આપવાની દૃષ્ટિએ રૂ. 5 લાખ સુધીનાં આવકવેરાનાં તમામ બાકી રિફંડની તાત્કાલિક ચુકવણી કરવાનો નિર્ણય લેવામાં આવ્યો છે. એનાથી આશરે 14 લાખ કરદાતાઓને લાભ થશે.
વળી તમામ પેન્ડિંગ જીએસટી અને કસ્ટમ રિફંડ ઇશ્યૂ કરવાનો પણ નિર્ણય લેવાયો છે, જેનાથી આશરે 1 લાખ વ્યાવસાયિક કંપનીઓને લાભ થશે, જેમાં એમએસએમઈ સામેલ છે. પરિણામે અંદાજે રૂ. 18,000 કરોડનું કુલ રિફંડ મંજૂર થશે.
GP/RP
(
પ્રધાનમંત્રીનું કાર્યાલય
આજનું આત્મનિર્ભર ભારત પેકેજ સમાજના દરેક વર્ગોને સહાય કરવાના સરકારના પ્રયાસની કડી – પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું કે આજનું આત્મનિર્ભર ભારત પેકેજ સમાજના દરેક વર્ગોને સહાય પહોંચાડવાના સરકારના પ્રયાસોની દિશામાં એક વધુ પગલું છે.
એક ટ્વીટમાં શ્રી નરેન્દ્ર મોદીએ કહ્યું, “આજનું આત્મનિર્ભર ભારત પેકેજ સમાજના દરેક વર્ગો સુધી સહાય પહોંચાડવા માટેના અમારા પ્રયાસોને આગળ ધપાવે છે. આ પહેલોથી રોજગારીની તકો ઉભી થશે, વિવિધ સંકટગ્રસ્ત ક્ષેત્રોને ઉપર લાવવા, રોકડના પ્રવાહને સુનિશ્ચિત કરવા, વિનિર્માણ ક્ષેત્રને ગતિ આપવા, રિયલ-એસ્ટેટ ક્ષેત્રને બળ આપવા અને ખેડૂતોને રાહત આપવામાં સહાય મળશે.”
SD/GP/BT
(
સંરક્ષણ મંત્રાલય
DRDO દ્વારા કોવિડ-19ના નમૂનાઓ એકત્રિત કરવા માટે એક કિયોસ્કની રચના કરવામાં આવી
ડિફેન્સ રીસર્ચ એન્ડ ડેવલપમેન્ટ લેબોરેટરી , હૈદરાબાદ વડે કોવિડ સેમ્પલ કલેકશન કિયોસ્ક  વિકસિત કરીને કોરોના વાયરસ ની સામે લડવા માટે ડિફેન્સ રીસર્ચ એન્ડ ડેવલપમેન્ટ ઓર્ગેનાઈઝેશન ના પોર્ટફોલિયોમાં એક વધુ ઉત્પાદનનો ઉમેરો કરવામાં આવ્યો છે.
આ એકમ એમ્પ્લોયી સ્ટેટ ઇન્સ્યોરન્સ કોર્પોરેશન , હૈદરાબાદના ડોક્ટર્સ સાથે ચર્ચા વિચારણા કરીને DRDL દ્વારા તૈયાર કરવામાં આવ્યું છે આ COVSACK એ શંકાસ્પદ દર્દીઓ પાસેથી લેવામાં આવેલ કોવિડ-19ના નમૂનાઓ લેવા માટે આરોગ્ય કર્મચારીઓના ઉપયોગ માટેનું એક કિયોસ્ક છે. પરીક્ષણ અંતર્ગત દર્દીઓ કિયોસ્કમાં થઇને ચાલે છે અને આરોગ્ય કાળજી વ્યવસાયિકો દ્વારા બિલ્ટ ઇન ગ્લવ્ઝના માધ્યમથી બહારના ભાગમાંથી નાકના માધ્યમથી અથવા એક ઓરલ સ્વૉબ લેવામાં આવે છે.
આ કિયોસ્ક માનવીની દખલગીરીની જરૂરિયાત વિના જ આપમેળે જીવાણું રહિત બની જાય છે અને આ રીતે આ પ્રક્રિયાને ચેપના ફેલાવાથી મુક્ત કરે છે. કિયોસ્ક કેબીનની શિલ્ડીંગ સ્ક્રીન એ નમૂનાઓ લેતી વખતે એરોસોલ્સ / છાંટાના ફેલાવાથી આરોગ્ય કાળજી કર્મચારીઓની રક્ષા કરે છે. તે આરોગ્ય કર્મચારીઓ દ્વારા PPE ચેન્જની જરૂરિયાતને ઘટાડે છે.
દર્દી કિયોસ્ક છોડીને ચાલ્યો જાય છે ત્યારબાદ કિયોસ્ક પર લગાવવામાં આવેલ ચાર નોઝલ સ્પ્રે ખાલી ચેમ્બરને 70 સેકન્ડ માટે જીવાણું નાશક ધુમાડો છોડીને જીવાણું રહિત બનાવી દે છે. તેને આગળ ત્યારબાદ પાણી અને યુવી લાઈટ ડિસઇન્ફેકશન દ્વારા ફ્લશ કરવામાં આવે છે. બે મિનીટ કરતા ઓછા સમયમાં સિસ્ટમ આગામી ઉપયોગ માટે એકદમ તૈયાર છે. COVSACK સાથે સંકળાયેલ દ્વિ-માર્ગીય કમ્યુનિકેશન સિસ્ટમના માધ્યમથી વોઈસ કમાન્ડ પણ આપી શકાય છે. COVSACKને મેડીકલ વ્યવસાયિકો દ્વારા જરૂરિયાત મુજબ અંદર કે બહારથી વાપરવા માટે તૈયાર કરવું શક્ય છે.
COVSACKની કિંમત આશરે એક લાખ રૂપિયા જેટલી છે અને બેલગામ, કર્ણાટકના પસંદ કરવામાં આવેલ ઉદ્યોગ દિવસના 10 એકમો પૂરા પાડી શકે તેમ છે. DRDO દ્વારા બે યુનિટની ડિઝાઇન તૈયાર કરવામાં આવી છે અને તેમને વિકસિત કરવામાં આવ્યા છે અને તેમને સફળતાપૂર્વક પરીક્ષણ કર્યા બાદ ESIC દવાખાના, હૈદરાબાદમાં મોકલી આપવામાં આવ્યા છે.
RP
પ્રધાનમંત્રીનું કાર્યાલય
એશિયન ગેમ્સમાં મહિલા 54 કિગ્રામાં બ્રોન્ઝ જીતવા બદલ PMએ મુગ્ધ ખેલાડી પ્રીતિ પવારને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ આજે એશિયન ગેમ્સમાં ભારત માટે મહિલા 54 કિગ્રામાં બ્રોન્ઝ મેડલ જીતવા બદલ બોક્સર પ્રીતિ પવારને અભિનંદન પાઠવ્યા હતા.
તેણે કહ્યું કે તેને 19 વર્ષની વયના પ્રદર્શન પર ગર્વ છે, જે તેના સાતત્ય, સમર્પણ અને ક્યારેય ન કહેવાના વલણનો પુરાવો છે.
પ્રધાનમંત્રી પોસ્ટ કર્યું હતું
"એક પ્રતિભાશાળી મુકાબલો જેની સખત મહેનતે એશિયન ગેમ્સમાં ભારત માટે મહિલા 54 કિગ્રામાં બ્રોન્ઝ મેડલ મેળવ્યો છે.
પ્રીતિ પવાર પર તેના શાનદાર પ્રદર્શન માટે ગર્વ છે, તેના સાતત્ય, સમર્પણ અને ક્યારેય ન કહેવાના વલણનો પુરાવો છે."
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
રેપિડ એન્ટીબોડી પરીક્ષણોના ભાવ સંબંધિત ચાલતા વિવાદ અંગેની વાસ્તવિકતા
સૌથી પહેલાં તો, આ વાતની પૃષ્ઠભૂમિ સમજી લેવી જરૂરી છે કે, ખરીદીના નિર્ણયો ICMR દ્વારા લેવામાં આવે છે. કોવિડ-19 સામે લડવા માટે પરીક્ષણ એક સૌથી મહત્વપૂર્ણ હથિયારમાંથી એક ગણાય છે અને ICMR પરીક્ષણની કામગીરીમાં ઝડપ લાવવા માટે પોતાના તરફથી શક્ય એવા તમામ પ્રયાસો કરે છે. આમાં પરીક્ષણ કીટ્સની ખરીદી કરવી પડે છે અને રાજ્યોને તેનો જથ્થો પહોંચાડવો પડે છે. આ ખરીદીની પ્રક્રિયા જ્યારે આખી દુનિયામાં વિવિધ દેશોમાં આ પરીક્ષણ કીટની ભારે માંગ છે તેવી સ્થિતિમાં પોતાની સંપૂર્ણ સંભાવનાઓ, આર્થિક અને રાજદ્વારી પહોંચનો ઉપયોગ કરીને તેની ખરીદી કરવામાં આવી રહી છે.
ICMR દ્વારા ખરીદી માટે પ્રથમ વખત પ્રયાસ કરવામાં આવ્યો ત્યારે પૂરવઠાકારો તરફથી ખાસ પ્રતિભાવ નહોતો મળ્યો. બીજા પ્રયાસમાં પૂરતો પ્રતિભાવ મળ્યો હતો. આ પ્રતિભાવોમાંથી, મનમાં સંવેદનશીલતા અને વિશિષ્ટતાને ધ્યાનમાં રાખતા, બે કંપનીઓ ને કીટ્સની ખરીદી માટે ઓળખી કાઢવામાં આવી હતી. આ બંને પાસે જરૂરી આંતરરાષ્ટ્રીય પ્રમાણીતતાઓ છે.
વોન્ડફો માટે, મૂલ્યાંકન સમિતિને 4 બિડ્સ મળી હતી અને તેમની પાસેથી મળેલા ભાવો અનુક્રમે, રૂ. 1,204, રૂ. 1,200, રૂ. 844 અને રૂ. 600 હતા. તદઅનુસાર, રૂ. 600ની બિટને L-1 તરીકે ધ્યાનમાં લેવામાં આવી હતી.
આ દરમિયાન, ICMR દ્વારા ચીનમાં રહેલી વોન્ડફો કંપની પાસેથી CGI મારફતે સીધી જ ખરીદી કરવાના પ્રયાસો પણ કરવામાં આવ્યા હતા. જોકે, સીધી ખરીદી માટે મળેલા અંદાજિત ભાવનું વિવરણ નીચે દર્શાવ્યા અનુસાર હતું:
-
- અંદાજિત ભાવ લોજિસ્ટિક્સ બાબતોની કટિબદ્ધતા વગર FOB  હતો.
- આ અંદાજિત ભાવ કોઇપણ પ્રકારની બાંયધરી વગર 100% એડવાન્સ ચુકવણીનો હતો.
- સમયમર્યાદાની કોઇ જ પ્રતિબદ્ધતા નહોતી.
- ભાવ અમેરિકી ડૉલરમાં આપવામાં આવ્યા હતા જેમાં ડૉલરની કિંમતમાં થતા ચડાવઉતાર અંગે કોઇ જ જોગવાઇ નહોતી.
આથી, એવું નક્કી કરવામાં આવ્યું કે, ભારતમાં વોન્ડફોના એક્સક્લુઝિવ વિતરક પાસેથી કીટની ખરીદી કરવી જેમાં તેમણે કોઇપણ એડવાન્સ ચુકવણીની જોગવાઇ વગર FOB  માટે તમામ સમાવિષ્ટ ખર્ચ સાથેના અંદાજિત ભાવ આપ્યા હતા.
અહીં એ પણ યાદ કરવું જરૂરી છે કે, આવી કીટની ખરીદી માટે કોઇપણ ભારતીય એજન્સી દ્વારા આ પ્રથમ પ્રયાસ કરવામાં આવ્યો હતો અને માત્ર બિડરોએ આપેલા અંદાજિત ભાવોનો જ સંદર્ભ ઉપલબ્ધ હતો.
કેટલોક પૂરવઠો મેળવ્યા પછી, ICMR દ્વારા ફીલ્ડની સ્થિતિમાં આ કીટ્સની ગુણવત્તાની ફરી ચકાસણી કરવામાં આવી. તેની કામગીરીના વૈજ્ઞાનિક આકલનના આધારે, અપેક્ષા કરતા ઓછું પરિણામ મળતા અન્ય કીટ્સ બનાવવા માટેનો સવાલ ઉઠેલો ઓર્ડર  રદ કરવામાં આવ્યો હતો.
અહીં ભારપૂર્વક ઉલ્લેખ કરવો જરૂરી છે કે, ICMR દ્વારા આ પૂરવઠા માટે કોઇ જ ચુકવણી કરવામાં આવી નથી. યોગ્ય પ્રક્રિયાનું પાલન કરવામાં આવ્યું હોવાથી  ભારત સરકારને એક રૂપિયાનું પણ નુકસાન થયું નથી.
GP/DS
(
મંત્રીમંડળ
કેબિનેટે એર ફોર્સ સ્ટેશન કાનપુરમાં શાળાના મકાન નિર્માણ માટે સૈન્યની 6.5628 એકર જમીન લીઝ પર કેન્દ્રીય વિદ્યાલય સંગઠનને આપવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રી મંડળે એરફોર્સ સ્ટેશન કાનપુર  ખાતેના કેન્દ્રીય વિદ્યાલય સંગઠનને સૈન્યની 6.5628 એકર જમીન લીઝ પર આપવાની મંજૂરી આપી દીધી છે. તેનો ઉપયોગ અગાઉ 16.06.2011ના નિર્ણય, કે જેમાં એએફએસ, કાનપુરને સૈન્યની 8.90 એકર જમીન આપવાની મંજૂરી આપવામાં આવેલી હતી, તેમાં કેટલાક સુધારા સાથે શાળાના મકાનના નિર્માણ માટે તેમજ અન્ય સંલગ્ન બાંધકામ માટે કરવામાં આવશે.
સૈન્યની જમીન લીઝ પર મામૂલી ભાડા વાર્ષિક 1 રૂપિયાના ભાડા પટ્ટે આ વિષયમાં રહેલી કોઈપણ વર્તમાન સરકારી નીતિઓના પ્રીમીયમ ભર્યા વગર આપવામાં આવી છે. શાળા માટેના મકાન બાંધકામનું નિર્માણ કેવીએસ દ્વારા તેમના નીતિ નિયમો અને તેમના પોતાના ફંડમાંથી કરવામાં આવશે.
એએફએસ કાનપુર ખાતે કેન્દ્રીય વિદ્યાલય એક અસ્થાયી બેરેક જેવી જગ્યા કે જે શાળાના સ્થાપેલા ચોક્કસ નીતિનિયમોને પણ સંપૂર્ણ રીતે પૂરી નથી કરતી, તેમાં ઓગસ્ટ 1985થી ચાલી રહી છે. વર્તમાન જગ્યા વધેલા વિદ્યાર્થીઓની સંખ્યા અને જરૂરી સગવડોને પૂરી પાડવા માટે લાયક નથી રહી. જમીનનું આ હસ્તાંતરણ કેવીએસને શિક્ષકો તથા વિદ્યાર્થીઓ બંને માટે જરૂરી તમામ સગવડો અને જરૂરિયાતો સાથે પોતાની શાળાના નવા મકાનનું નિર્માણ કરવા માટે સક્ષમ બનાવશે.
કેવીએસને જમીન હસ્તાંતર કરવાની ઔપચારિકતા બે મહિનાની અંદર પૂરી કરવામાં આવશે. ત્યારબાદ કેવીએસ લીઝ પરની જમીન પર પોતાના સ્પષ્ટિકરણો અને પોતાના ખર્ચે શાળાના મકાન વગેરેનું નિર્માણ કરશે.
(Visitor Counter : 112